Godina II - Broj 17	Ponedjeljak, 14. septembra 1998. godine	Bosanski jezik		
	S A R A J E V O			

88

Na osnovu člana III Ustava Bosne i Hercegovine, Parlamen-tarna skupština Bosne i Hercegovine, na sjednici Predstavničkog doma odr‘anoj 18. maja 1998. godine i sjednici Doma naroda održ‘anoj 18. maja 1998. godine, donijela je

ZAKON

O POLITICI DIREKTNIH STRANIH ULAGANJA

U BOSNI I HERCEGOVINI

PREAMBULA

S obzirom na to:

-	da je Bosna i Hercegovina ušla u novo razdoblje mira i stabilnosti; 

-	da je Bosna i Hercegovina usvojila otvorenu, slobodnu tržišno vođenu ekonomsku politiku; 

-	da je Bosna i Hercegovina odlučna u nastojanju da pro-moviše, omogući i zaštiti ulaganja privatnog sektora; 

-	da ulaganja treba da budu podstaknuta povoljnim inves-ticionim okruženjem; 

-	da Ustavi Bosne i Hercegovine, Federacije Bosne i Her-cegovine i Republike Srpske stvaraju uslove za podsti-canje stranih ulaganja; 

-	da je Bosna i Hercegovina članica Multilateralne agencije za davanje garancija za ulaganja, a i strana ugovornica u Konvenciji za rješavanje investicionih sporova između država i državljana drugih država; 

Bosna i Hercegovina smatra potrebnim i primjerenim da utvrdi jasnu, transparentnu, predvidljivu i stabilnu politiku i pravni okvir za obezbjeđenje prava povlastica i zaštite stranih ulagača.

I - OSNOVNE ODREDBE

Član 1.

Zakon o politici direktnih stranih ulaganja (u daljem tekstu: Zakon) reguliše osnovne politike i principe učešća stranih ulagača u privredi Bosne i Hercegovine.

Član 2.

U smislu ovoga zakona, upotrebljeni izrazi imaju sljedeća značenja:

"Strani ulagač": znači fizičko lice koje nema stalni boravak u Bosni i Hercegovini i nema svoje glavno mjesto poslovanja u Bosni i Hercegovini ili pravno lice formirano u skladu sa stranim zakonom koje ima svoju registrovanu kancelariju, centralnu upravu ili glavno mjesto poslovanja u nekoj stranoj zemlji;

"Direktno strano ulaganje " ili "Strano ulaganje": znači sticanje, stvaranje ili proširenje bilo kojeg poslovnog poduhvata, ili bilo koje aktivnosti koja, sama ili sa drugom, istovremeno ili jedna za drugom, ima za ishod omogućavanje jednom ili više stranih ulagača sticanje ili povećanje kontrole nad nekom kompanijom koja pod svojom kontrolom obavlja, industrijske, poljoprivredne, komercijalne i fi-nansijske poslove i poslove vezane za nekretnine, usluge ili druge aktivnosti, ili da omogući proširenje preduzeća koje je već pod kontrolom stranog ulagača. Takve investicije mogu obuhvatiti bilo koji objekat stvarnih i prava intelektualne svojine uključujući ali ne i neophodno ograničeno na: slobodno konvertibilnu valutu ili na lokalnu valutu, pozajmice, avanse, vrijednosne papire, licence, zakupe i prava zasnovana na ugovoru, uključujući koncesije, pos-trojenja, opremu, rezervne dijelove, sirovine, prava industrijske ili intelektualne svojine ili bilo koje finansijske pogodnosti date od strane fizičkog ili pravnog lica pod stranom kontrolom, izuzev situacije između matičnih kompanija i njihovih filijala ako to ne rezultira povećanjem strane kontrole nad domaćim preduzećima;

"Strana kontrola": znači svako učešće od preko 10% kapitala i, odnosno ili glasačkih prava čiji su izravni nosioci strani ulagači ili neko domaće pravno lice pod takvom kontrolom;

"Rezident Bosne i Hercegovine": znači fizičko lice koje ima prebivalište ili boravište u Bosni i Hercegovini, zaposleno ili samo-stalno radi ili ima svoj centar ekonomskog interesa u Bosni i Herce-govini, ili neko pravno lice konstituisano po zakonima Bosne i Hercegovine ili entiteta i koje ima registrovano sjedište, centralnu upravu ili glavno mjesto poslovanja u Bosni i Hercegovini.

"Ulog": zna~i vlasni~ki interes koji neki ulaga~ posjeduje u nekom preduze}u;

"Slobodno konvertibilna valuta": zna~i svaka valuta koju tako okvalifikuje Me|unarodni monetarni fond;

"Entiteti": znači Federacija Bosne i Hercegovine i Republika Srpska; i

"Javno informisanje": znači prenos informacija na radiju, televiziji (isključujući kablovsku), elektronskim medijima (isk-

Broj 17 - Strana 554	S L U @ B E N I  G L A S N I K  B i H	Ponedjeljak, 14. septembra 1998.

ljučujući Internet), novinama i drugim publikacijama koje se proizvode prvenstveno za lokalno tržište.

II - POSTUPAK DIREKTNIH STRANIH ULAGANJA

Član 3.

Ukoliko ovim zakonom nije drugačije predviđeno, strani ulagač ima pravo da investira, reinvestira dobit iz takvih ulaganja u bilo koji i sve sektore privrede Bosne i Hercegovine, i to u istom obliku i pod istim uslovima definisanim za rezidente Bosne i Hercegovine i važećim zakonima i propisima Bosne i Hercegovine i Entiteta.

Član 4.

(a)	Bez obzira na politiku slobodnih direktnih stranih ula-ganja u Bosni i Hercegovini utvrđenu u članu 3. ovoga zakona, strani ulog u glavnici nekoga preduzeća koje se bavi proiz-vodnjom i prodajom oružja, municije, eksploziva za vojnu upotrebu, vojne opreme te javnim informisanjem neće preći 49% od glavnice u tom preduzeću. 

(b)	U slučaju ulaganja u sektore koji podliježu restrikcijama na koje se poziva u stavu (a) ovoga člana, strani ulagači moraju dobiti prethodnu saglasnost od nadležnog organa u odgova-rajućem Entitetu. 

(c)	U roku od 30 dana od dana podnošenja zahtjeva za odobrenje na koje se poziva u stavu (b) ovoga člana, nadležni organ u odgovarajućem Entitetu će obavijestiti podnosioca zahtjeva o svojoj odluci. Ako odluka nije donesena unutar pomenutog krajnjeg roka, direktno strano ulaganje se smatra odobrenim, ukoliko nadležni organ nije podnosioca zahtjeva u pismenoj formi obavijestio o svojoj odluci da donošenje odluke odgađa preko roka od 30 dana. 

(d)	Ako nadležni organ u odgovarajušem Entitetu ima namjeru da odgodi donošenje odluke o zahtjevu za odobravanje stranog ulaganja nakon roka od 30 dana, obavijestiće o tome podnosioca zahtjeva u istom roku. Konačna odluka sa obra-zloženjem, o stranom ulaganju biće dostavljena podnosiocu zahtjeva u roku od 90 dana od dana prijema zahtjeva. Ako takva odluka ne bude donešena ni u roku od 90 dana direktno strano ulaganje će se smatrati odobrenima. 

(e)	Odobrenje direktnog stranog ulaganja na koje se poziva u ovome članu je trajno. 

(f)	Uslovi pod kojima strani ulagač mora da podnese prijavu za odobrenje biće definisan u podzakonskim aktima na koje se poziva u članu 21. ovoga zakona i objavljeni istovremeno u "Službenom glasniku BiH" i službenim glasilima Entiteta. 

Član 5.

(a)	Strani ulagači u Bosni i Hercegovini moraju registrovati svoja pojedinačna ulaganja istovremeno kod nadležnog organa Države i kod nadležnog organa u odgovarajućem Entitetu. 

(b)	Da bi se olakšao položaj stranog ulagača: 

(i)	Država i Entiteti osiguravaju u svojim podzakonskim aktima iz člana 21. ovoga zakona da su im dokumenti vezani za registraciju istog sadržaja i u skladu sa međunarodnim standardima. Nikakve dodatne informa-cije neće se tražiti u svrhu registracije. 

(ii)	Nadležni organi Države i svakog pojedinačnog Entiteta u roku od 10 radnih dana od dana preduzimanja njihove radnje iz stava (a) ovog člana će stranom ulagaču potvrditi da je njegovo ulaganje registrovano. Ako dokument vezan za registraciju ne bude u potpunosti uredno podnešen, nadležni organ obavještava stranog ulagača u navedenom roku od 10 radnih dana od preduzimanja radnje u smislu stava (a) ovoga člana, koja pojedinačna stavka ili stavke 

dokumenta vezanog za registraciju nije, odnosno nisu, zadovoljeni.

(iii) Registracija od strane nadležnog organa Države ili odgovarajućeg Entiteta, zavisno od slučaja, smatra se izvršenom ako takav nadležni organ nije postupio u skladu i u roku postavljenom u tački (ii) ovoga stava.

(c)	Bez obzira na stavove (a) i (b) ovoga člana, nadležni organ u odgovarajućem Entitetu potvrđuje registraciju svakog ulaganja za koje je potrebno odobrenje iz člana 4. ovoga zakona tek nakon izdavanja takvog odobrenja. Strani ulagač podnosi dokument za registraciju u skladu sa tačkom (i) ovoga stava zajedno sa kopijom potvrde o registraciji koju mu je izdao nadležni organ u odgovarajućem Entitetu, nadležnom organu Države u roku od 10 radnih dana od prijema te potvrde. 

(d)	Bosna i Hercegovina i Entiteti mogu objavljivati opće podatke o stranim ulaganjima. Pri tome će poštovati legitimne interese preduzeća o kojima se radi i osiguravati da se njihove poslovne tajne ne otkrivaju. 

(e)	Procedure registracije i objavljivanje podataka o stranim ulaganjima iz ovog člana biće propisane u podzakonskim aktima iz člana 21.ovoga zakona. 

Član 6.

(a)	U svrhe podsticanja i olakšavanja direktnih stranih ula-ganja u Bosni i Hercegovini, Vijeće ministara Bosne i Herce-govine osniva odgovarajuću instituciju . 

(b)	I Entiteti mogu osnovati takve institucije koje će se baviti promocijom i potpomaganjem ulaganja svaki na svome teritoriju. 

Član 7.

Ako budu osnovane, institucije na koje se poziva u članu 6. ovoga zakona sara|uju i razmjenjuju sve potrebne informacije radi unapređenja direktnih stranih ulaganja u Bosni i Hercegovini i ostvarivanja ciljeva ovoga zakona.

III - PRAVA, POVLASTICE I OBAVEZE STRANIH ULAGAČA

Član 8.

(a)	U skladu sa odredbama ovoga zakona, i drugih zakona i sporazuma Bosne i Hercegovine i sa zakonima Entiteta, strani ulagači imaju ista prava i obaveze kao i rezidenti Bosne i Herce-govine. 

(b)	Bosna i Hercegovina i Entiteti neće vršiti diskriminaciju stranih ulagača u bilo kom obliku, uključujući ali ne i ograničavajući se na njihovo državljanstvo, sjedište odnosno boravište, religiju ili državu porijekla investicije. 

Član 9.

(a)	Oporezivanje stranih ulagača i direktnih stranih ulaganja obavljaće se u skladu sa poreskim zakonodavstvom Entiteta. 

(b)	Da bi podstakli strana ulaganja, Entiteti će obezbijediti da poresko zakonodavstvo iz stava (a) ovog člana sadrži odlike i stope koje su privlačne za stranog ulagača. Entiteti će s vremena na vrijeme zajednički vršiti pregled poreskog zakonodavstva da bi ono zadržalo privlačnost. 

(c)	Poreski režimi u dva Entiteta će se rukovoditi sljedećim načelima: 

(i)	Režimi oporezivanja preduzetništva neće vršiti diskrimi-naciju stranih i domaćih ulagača; i 

(ii)	Entiteti prihvataju da je nepoželjna konkurencija u odo-bravanju olakšca i obavezuju se da izbjegavaju takvu konkurenciju. 

Član 10.

Strana ulaganja će biti izuzeta od plaćanja carina i carinskih obaveza, isključujući carinsko evidentiranje ukoliko drugačije

Ponedjeljak, 14. septembra 1998.	S L U @ B E N I  G L A S N I K  B i H	Broj 17 - Strana 555

nije predviđeno odredbama Zakona o carinskoj politici Bosne i Hercegovine.

Član 11.

(a)	Strani ulagači imaju pravo, da radi svojih ulaganja, na teritoriji Bosne i Hercegovine otvore račune kod bilo koje pos-lovne banke u domaćoj ili slobodno konvertibilnoj valuti. 

(b)	Strani ulagači, imaju pravo da slobodno vrše konverziju domaće valute u Bosni i Hercegovini u bilo koju slobodno konvertibilnu valutu radi plaćanja koja se odnose na njihova ulaganja u Bosni i Hercegovini. 

(c)	Strani ulagači imaju pravo da vrše transfer u inostranstvo, slobodno i bez odlaganja, u slobodno konvertibilnoj valuti, dobit koja nastane kao rezultat njihovog ulaganja u Bosni i Hercegovini, uključujući ali i ne ograničavajući se na: 

(i)	dobit od ulaganja ostvarena u obliku profita, dividendi, kamata i drugih oblika; 

(ii)	sredstva koja ulagači steknu nakon djelimične ili potpune likvidacije svojih ulaganja u Bosni i Hercegovini, ili od prodaje imovine , odnosno vlasničkih prava; i 

(iii)	nadoknadu na koju se odnosi član 16. ovoga zakona. 

(d)	Sve transakcije vršiće se u skladu sa zakonima Bosne i Hercegovine i Entiteta. 

Član 12.

Strani ulagači imaju ista prava vlasnička prava na nekretni-nama kao i lica koja imaju državljanstvo Bosne i Hercegovine, odnosno pripadnost Bosni i Hercegovini. Strani ulagači iz jedne od država nasljednica bivše Socijalističke Federativne Republike Jugoslavije, imaju takva prava pod uslovom da ulagači koji imaju državljanstvo Bosne i Hercegovine odnosno pripadaju Bosni i Hercegovini, imaju ista takva prava u državi nasljednici o kojoj se radi.

Član 13.

Strani ulaga~i }e voditi poslovne knjige i sa~injavati finansi-jske izvje{taje u skladu sa me|unarodno prihva}enim ra~unovod-stvenim i revizorskim standardima i na~elima kao i zakonima Entiteta.

Član 14.

Strani investitori će imati pravo da slobodno zapošljavaju namještenike iz inostranstva ukoliko nije određeno drugačije zakonima u Bosni i Hercegovini o radu i useljavanju.

Član 15.

(a)	Strani ulagači će poštovati zakone i propise Bosne i Hercegovine i Entiteta. 

(b)	Ograničenja koja se primjenjuju na domaća ulaganja u oblasti javnog poretka (l’ordre public ), javnog zdravstva i zaštite okoline će se jednako primjenjivati na direktna strana ulaganja. 

Član 16.

(a)	Strana ulaganja neće biti nacionalizovana, eksproprisana ili rekvirirana, te podvrgnuta mjerama sa sličnim posljedicama izuzev u javnom interesu i u skladu sa važećima zakonima i podzakonskim aktima i uz plaćanja primjerene naknade. 

(b)	Takva će se nadoknada smatrati primjerenom ako je adekvatna, efektivna i brza. 

(c)	Razrada standarda za nadoknadu u slučaju nacionali-zacije, eksproprijacije, rekvizicije ili sličnih mjera koje se pominju u stavu (a) ovoga člana biće u skladu s međunarodnim standardima i biće propisani u podzakonskim aktima iz člana 21. ovoga zakona. 

IV - RJEŠAVANJE SPOROVA

Član 17.

Sporovi vezani za strana ulaganja rješavaće se u nadležnim sudovima u Bosni i Hercegovini, osim ako se zainteresovane strane ne dogovore o nekoj drugoj proceduri kojom će se ti sporovi rješavati, uključujući ali i ne ograničavajući se na domaće ili međunarodno mirenje ili arbitražu.

V - PRELAZNE I ZAVRŠNE ODREDBE

Član 18.

(a)	Ovaj zakon stupa na snagu osmoga dana od datuma njegovog objavljivanja u "Službenom glasniku BiH". 

(b)	Službena glasila Entiteta će istovremeno objaviti ovaj 
zakon. 

Član 19.

(a)	Na dan stupanja na snagu ovoga zakona, odredbe zakona i propisa koji se odnose na direktna strana ulaganja u Bosni i Hercegovini, a koje su suprotne ili nisu u saglasnosti sa ovim zakonom će prestati da važe bez povrede prava i povlastica koje su stranim ulagačima data i obaveza koje su im nametnute po osnovu ranijih zakona i propisa. 

(b)	Bez obzira na odredbu iz stava (a) ovoga člana, postojeći strani ulagač može u pisanoj formi da obavijesti nadležni organ u odgovarajućem Entitetu u roku od (120) dana nakon stupanja ovoga zakona na snagu da želi da se na njega primjenjuju odredbe ovoga zakona. 

Član 20.

Prava i povlastice dati stranim ulagačima i obaveze koje proizilaze iz ovoga zakona ne mogu se ukinuti niti poništiti stupanjem naknadno donesenih zakona i podzakonskih akata na snagu. Ukoliko su takvi naknadno doneseni zakoni podzakonski akti povoljniji za strane ulagače, oni imaju pravo da biraju re‘im koji će biti mjerodavan za njihovo ulaganje.

Član 21.

Bosna i Hercegovina i Entiteti će, u područjima svoje odgovarajuće nadležnosti, donijeti podzakonska akta koja se odnose na provedbu ovoga zakona u roku od 60 dana od dana stupanja ovoga zakona na snagu. Ti podzakonski akti će biti objavljeni u "Službenom glasniku BiH" i službenim glasilima Entiteta, a stupiće na snagu osmoga dana od dana njihovog objavljivanja u navedenim službenim glasilima.

Član 22.

Entiteti su odgovorni svaki na svojoj teritoriji za provedbu ovoga zakona.

Član 23.

Bosna i Hercegovina i Entiteti moraju u potpunosti sara|ivati da bi se ostvarili ciljevi politike utvrđeni ovim zakonom i poduzimati sve mjere da obezbijede ispunjenje obaveza koje proizlaze iz ovoga zakona.

Član 24.

U slučaju sukoba, odredbe međunarodnih sporazuma i ugo-vora u kojima Bosna Hercegovina predstavlja jednu od strana imaju jaču pravnu snagu od odredaba ovoga zakona.

PS BiH broj 19/98 18. maja 1998. godine Sarajevo

Predsjedavajući	Predsjedavajući	
Doma naroda	Predstavničkog doma	
Parlamentarne skupštine BiH	Parlamentarne skupštine BiH	
Petar Majić, s. r.	Halid Genjac, s. r.